V skladu s členom 8(5) Uredbe (EU) 2015/758 začne delegirani akt, sprejet v skladu s členom 2(2), členom 5(8) in (9) ter členom 6(12), veljati le, če niti Evropski parlament niti Svet ne nasprotuje delegiranemu aktu v roku dveh mesecev od uradnega obvestila Evropskemu parlamentu in Svetu o tem aktu ali če sta pred iztekom tega roka tako Evropski parlament kot Svet obvestila Komisijo, da mu ne bosta nasprotovala. Ta rok se na pobudo Evropskega parlamenta ali Sveta podaljša za dva meseca.

d)določitev podrobnih tehničnih zahtev in preskusnih postopkov za uporabo pravil o obdelavi osebnih podatkov in za zagotovitev, da med sistemom eCall, vgrajenim v vozilo, kot storitev številke 112, in sistemi tretjih strani ni nobene izmenjave osebnih podatkov (člen 6(12) Uredbe (EU) 2015/758).

b)določitev podrobnih tehničnih zahtev in preskusov za ES-homologacijo vozil v zvezi s sistemi eCall, vgrajenimi v vozilo, kot storitev številke 112, ter ES-homologacijo sistemov eCall, vgrajenih v vozilo, kot storitev številke 112, sestavnih delov in samostojnih tehničnih enot (člen 5(8) Uredbe (EU) 2015/758);

Člen 2(2), člen 5(8) in (9) ter člen 6(12) Uredbe (EU) 2015/758 Evropskega parlamenta in Sveta pooblaščata Komisijo, da sprejme delegirane akte pod pogoji iz člena 8.

Uredba (EU) 2015/758 Evropskega parlamenta in Sveta določa zahteve za homologacijo za uvedbo sistema eCall, vgrajenega v vozilo, kot storitev številke 112. Predpisuje, da morajo biti od 31. marca 2018 vsi novi modeli osebnih avtomobilov in kombiniranih vozil opremljeni s sistemom, ki v primeru hudega trka samodejno pošlje informacije in sproži glasovni klic najbližji nacionalni službi za ukrepanje ob nesrečah (evropska številka za klic v sili 112). To bo občutno zmanjšalo odzivni čas za reševanje in pripomoglo k reševanju človeških življenj. Odkar se je uredba pred dvema letoma začela uporabljati, je bilo v uporabo na cestah EU danih več kot milijon novih motornih vozil, opremljenih s sistemom eCall, v naslednjih letih pa naj bi se to število hitro povečalo.

3.1 Že sprejeti delegirani akti

Komisija je v referenčnem obdobju izvajala svoja delegirana pooblastila in sprejela naslednji akt, ki zajema vse štiri zadeve iz oddelka 2:

Delegirana uredba Komisije (EU) 2017/79 o določitvi podrobnih tehničnih zahtev in preskusnih postopkov za ES-homologacijo motornih vozil v zvezi z njihovimi sistemi, samostojnimi tehničnimi enotami in sestavnimi deli eCall, vgrajenimi v vozilo, kot storitvijo številke 112 ter o dopolnitvi in spremembi Uredbe (EU) 2015/758 Evropskega parlamenta in Sveta v zvezi z izvzetji in veljavnimi standardi je bila sprejeta 12. septembra 2016.

3.2.Posvetovanje pred sprejetjem

Komisija se je pri pripravi delegiranega akta posvetovala s strokovnjaki, ki so jih imenovale države članice, ter ustreznimi zainteresiranimi stranmi (podskupina za eCall Delovne skupine za motorna vozila) na rednih namenskih strokovnih sestankih in dopisno. Dokumenti, pomembni za ta posvetovanja, so bili sočasno posredovani Evropskemu parlamentu in Svetu.

Med pripravo delegiranega akta so potekala obsežna posvetovanja s strokovnjaki iz urada Evropskega nadzornika za varstvo podatkov. Za nadaljnjo izmenjavo mnenj o osnutku akta se je Komisija udeležila sestankov vodilnih in pridruženih odborov v Evropskem parlamentu. Pripombe, predstavljene med to izmenjavo mnenj, so bile upoštevane pri pripravi končne različice delegiranega akta.

3.3.Brez nasprotovanja delegiranemu aktu

Po členu 8(5) Uredbe (EU) 2015/758 lahko Evropski parlament ali Svet delegiranemu aktu, sprejetemu v skladu s členom 2(2), členom 5(8) in (9) ter členom 6(12), nasprotuje v roku dveh mesecev od datuma uradnega obvestila o aktu, ta rok pa se lahko na pobudo Evropskega parlamenta ali Sveta podaljša za dodatna dva meseca.

Delegiranemu aktu iz oddelka 3.1 ni nasprotoval niti Evropski parlament niti Svet, tako da je bil zadevni delegirani akt objavljen in je začel veljati ob koncu obdobja za nasprotovanje.

4.SKLEPNA UGOTOVITEV

Komisija meni, da je izvajala prenesena pooblastila v okviru omejitev in v skladu s pogoji iz člena 8 Uredbe (EU) 2015/758. Komisija meni, da je treba pooblastila podaljšati, ker bo v prihodnje potrebnih še več delegiranih aktov, med drugim o posodobitvi različice standardov iz člena 5(8) Uredbe (EU) 2015/758 in prilagoditvi preskusnih postopkov iz prilog k Delegirani uredbi Komisije (EU) 2017/79 tehnološkemu razvoju. Komisija s tem poročilom izpolnjuje zahtevo glede poročanja iz člena 8(2) Uredbe (EU) 2015/1017. Komisija Evropski parlament in Svet poziva, da se seznanita s tem poročilom.